सुप्रीम कोर्ट ने जूम ऐप को भारत में बेन करने वाली जनहित याचिका को बंद किया
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar लिजेंडरी दिवंगत एक्टर गुरु दत्त की बहन और फेमस पेंटर ललिता लाजमी का निधन हो गया। 13 फरवरी को 90 साल की उम्र में उन्होंने दुनिया को अलविदा
सुप्रीम कोर्ट ने वीडियो कॉन्फ्रेंसिंग ऐप जूम को बेन करने वाली जनहित याचिका को बंद कर दिया। याचिका में दावा किया गया था कि इस ऐप से लोगों का पर्सनल डेटा लीक हो सकता है। मंगलवार को जूम के वकील अरविंद दातार ने कोर्ट को जानकारी दी कि 2020 में सूचना प्रौद्योगिकी मंत्रालय की एक्सपर्ट कमिटी ऐप को सही ठहरा चुकी है। भारत मे इस ऐप का इस्तेमाल कई जगह कोर्ट की कार्यवाही में भी हो रहा है।
आज की अन्य बड़ी खबरें...
दिल्ली के एलजी ने DDA को डिमोलिशन अभियान रोकने का आदेश दिया
दिल्ली के उपराज्यपाल वीके सक्सेना ने मंगलवार को DDA (दिल्ली डेवलपमेंट अथॉरिटी) से महरौली और लाधा सराय गावों में चलाए जा रहे डिमोलिशन अभियान को रोकने का आदेश दिया है। गांव के प्रतिनिधिमंडल की से मुलाकात के बाद यह निर्णय आया है। निवासियों को आश्वासन दिया कि उनकी शिकायतों पर गौर किया जाएगा।
बॉलीवुड एक्टर जावेद खान अमरोही का निधन, 150 फिल्मों में काम किया
बॉलीवुड एक्टर जावेद खान अमरोही का मंगलवार को निधन हो गया है। उनकी उम्र 50 साल थी। उन्होंने करीब 150 फिल्मों में काम किया था। टीवी के भी कई शो में अलग-अलग किरदार निभाए। हालांकि उनकी मौत किस वजह से हुई है, इसकी जानकारी नहीं हो पाई है। जावेद को साल 2001 में आई फिल्म ‘लगान' में बेस्ट सपोर्टिंग रोल के लिए एकैडमी अवॉर्ड के लिए नॉमिनेट किया गया था। ‘अंदाज अपना अपना' और ‘चक दे इंडिया' में भी उनकी एक्टिंग को काफी सराहा गया।
एयर इंडिया एयरबस से 250 विमान खरीदेगी, टाटा समूह के प्रमुख एन चंद्रशेखरन ने की घोषणा
टाटा ग्रुप के प्रमुख एन चंद्रशेखरन ने मंगलवार को कहा कि एयर इंडिया 40 वाइडबॉडी ए350 एयरक्राफ्ट, 210 नैरोबॉडी प्लेन लेगी। इसमें फ्लीट ऑर्डर बढ़ाने का ऑप्शन भी होंगे। वहीं PM नरेंद्र मोदी ने कहा कि इंडियन एविएशन सेक्टर को अगले 15 वर्षों में 2,000 से अधिक विमानों की जरूरत होगी। PM नरेंद्र मोदी और फ्रांस के राष्ट्रपति इमैनुएल मैक्रों के बीच वर्चुअल बैठक के दौरान चंद्रशेखरन ने कहा कि एयरक्राफ्ट लेने के लिए एयरबस के साथ एक लेटर ऑफ इंटेंट साइन किया है।
अडाणी के खिलाफ सुप्रीम कोर्ट में तीसरी याचिका, कांग्रेस नेता डॉ. जया का आरोप- जनता के करोड़ों रुपए ठगे
हिडनबर्ग रिपोर्ट पब्लिश होने के बाद से कांग्रेस लगातार अडाणी ग्रुप की जांच की मांग कर रही है। मंगलवार को मध्यप्रदेश महिला कांग्रेस की महासचिव डॉ. जया ठाकुर ने सुप्रीम कोर्ट में याचिका लगाई है। जिसमें आरोप लगाया गया है कि पोर्ट-टु-पावर ग्रुप ने अपनी कंपनियों के शेयरों की कीमतों को बढ़ा-चढ़ाकर पेश किया था। गौतम अडाणी और उनके सहयोगियों ने जनता से लाखों-करोड़ों रुपए की ठगी की है। साथ ही कहा कि इस मामले में LIC और SBI की जांच भी होनी चाहिए।
जनवरी में थोक महंगाई कम होकर 4.73% पर आई:फूड प्रोडक्ट और पेट्रोलियम सस्ते होने से आई गिरावट
थोक महंगाई (WPI) दर में जनवरी में गिरावट देखने को मिली। आज यानी मंगलवार को जारी सरकारी आंकड़ों के मुताबिक, होलसेल प्राइस-बेस्ड इन्फ्लेशन (WPI) घटकर 4.73% पर आ गई है। इससे पहले दिसंबर में ये 4.95% पर थी। एक साल पहले यानी जनवरी 2022 में महंगाई 13.68% थी।
ओडिशा में ट्रैक्टर-बाइक की टक्कर में नवविवाहित जोड़े की मौत, दो दिन पहले हुई थी शादी
ओडिशा के बरहमपुर में एक ट्रैक्टर और बाइक की टक्कर में एक नवविवाहित जोड़े की मौत हो गई। घटना सोमवार रात गोलंथरा के पास नेशनल हाइवे 16 की है। पुलिस के एक सीनियर अधिकारी ने मंगलवार को बताया कि दोनों की शादी 11 फरवरी को ही हुई थी। जब यह जोड़ा बरहमपुर जा रहा था, तभी सामने से आ रही ट्रैक्टर से टक्कर हो गई। मृतक की पहचान आंध्र प्रदेश के इच्छापुरम के.जी बेनू (27) और बरहमपुर की रहने वाली उनकी पत्नी चौधरी प्रणिता (22) के रूप में हुई है।
गुरु दत्त की बहन ललिता लाजमी का 90 की उम्र में निधन
लिजेंडरी दिवंगत एक्टर गुरु दत्त की बहन और फेमस पेंटर ललिता लाजमी का निधन हो गया। 13 फरवरी को 90 साल की उम्र में उन्होंने दुनिया को अलविदा कह दिया। उनके निधन की जानकारी ‘जहांगीर निकोल्सन आर्ट फाउंडेशन’ ने सोशल मीडिया पर पोस्ट के जरिए दी। बता दें कि ललिता ने आमिर खान की फिल्म तारे जमीन पर कैमियो किया था।
अमेरिका की मिशिगन स्टेट यूनिवर्सिटी के कैंपस में शूटिंग, 3 की मौत, 5 घायल
अमेरिका की मिशिगन स्टेट यूनिवर्सिटी के कैंपस में सोमवार देर रात हुई शूटिंग में 3 की मौत हो गई। जबकि 5 लोग घायल हो गए। पुलिस के मुताबिक, संदिग्ध आरोपी अभी फरार है। लोगों को सुरक्षित रहने के लिए कहा गया है। एहतियात के तौर पर 30 फायरट्रक, एंबुलेंस और इमरजेंसी वाहनों को कैंपस के बाहर तैनात किया गया है।
न्यूयॉर्क टाइम्स के मुताबिक, कैंपस की कई बिल्डिंग खाली कराई जा चुकी है। पुलिस ने संदिग्ध का स्कैच जारी कर बताया है कि उसकी हाइट छोटी है। उसने चेहरे को मास्क से ढका हुआ है। घायलों को नजदीक के स्पैरो हॉस्पिटल में भर्ती कराया गया है। 48 घंटों तक कैंपस में होने वाली सारी एक्टिविटीज को कैंसिल कर दिया गया है।
गृहमंत्री अमित शाह बोले- विधानसभा चुनाव के बाद जम्मू-कश्मीर को अलग दर्जा देगा चुनाव आयोग
केंद्रीय गृह मंत्री अमित शाह ने मंगलवार को कहा है कि जम्मू-कश्मीर विधानसभा चुनाव के बाद प्रदेश को राज्य का दिया जाएगा। अमित शाह के मुताबिक, जम्मू-कश्मीर विधानसभा चुनाव पर फैसला इलेक्शन कमीशन करेगी।
नेपाल में परिवहन कर्मियों की पुलिस से झड़प, प्रदर्शनकारियों ने कई गाड़ियों में लगाई आग
नेपाल की राजधानी काठमांडू में सोमवार रात परिवहन कर्मियों की पुलिस से झड़प हो गई। झड़प के दौरान परिवहन कर्मियों ने कई गाड़ियों में आग लगा दी और शॉपिंग मॉल में तोड़फोड़ भी की।
UP के कानपुर देहात में प्रशासन के बुलडोजर एक्शन के दौरान झोपड़ी में आग लगी, मां-बेटी की जलकर मौत
उत्तर प्रदेश के कानपुर देहात में सोमवार को अतिक्रमण हटाने पहुंची जिला प्रशासन की टीम ने एक परिवार की झोपड़ी पर बुलडोजर चलाया। इस दौरान झोपड़ी में आग लग गई, हादसे में मां-बेटी की मौत हो गई। जबकि पिता और बेटा गंभीर रूप से झुलस गए हैं। पूरी खबर यहां पढ़ें...
ब्रिटेन की क्वीन कैमिला कोरोना संक्रमित हुईं
ब्रिटेन की क्वीन कैमिला सोमवार को कोरोना संक्रमित पाई गई हैं। बकिंघम पैलेस की ओर से इसकी जानकारी दी गई है। बताया गया कि सप्ताह भर के लिए क्वीन के सभी कार्यक्रम रद्द कर दिए गए हैं।
न्यूयॉर्क में बेकाबू ट्रक ने 8 लोगों को टक्कर मारी, 2 की हालत गंभीर
अमेरिका के न्यूयॉर्क शहर में सोमवार को एक बेकाबू ट्रक ने 8 लोगों को टक्कर मार दी, जिसमें 2 लोगों की हालत गंभीर है। मीडिया रिपोर्ट्स के मुताबिक एक पुलिस वैन ट्रक का पीछा कर रही थी, जिससे बचने के लिए ट्रक ड्राइवर तेज रफ्तार में गाड़ी चला रहा था। इस दौरान उसने कई लोगों को टक्कर मार दी।
पप्पू यादव के काफिले में चल रही गाड़ी पलटी, कई नेता घायल
जन अधिकार पार्टी (JAP) के प्रमुख पप्पू यादव का काफिला सोमवार देर रात हादसे का शिकार हो गया। दरअसल, उनकी सुरक्षा में तैनात स्क्वाड की गाड़ी पलटकर रोड के किनारे चली गई। हादसा हादसा आरा और बक्सर के बीच ब्रह्मपुर फोरलेन पर हुआ। जिसमें पप्पू यादव को चोट नहीं आई, लेकिन काफिले में चल रहे कई नेता गंभीर रूप से घायल हो गए। सभी को इलाज के लिए नजदीकी अस्पताल में भर्ती कराया गया है।
राहुल गांधी के चार्टेड प्लेन को वाराणसी में उतरने से रोका गया, प्रयागराज दौरा रद्द
कांग्रेस नेता राहुल गांधी का प्रयागराज दौरा रद्द हो गया है। दरअसल, उनके चार्टेड प्लेन को सोमवार देर रात वाराणसी में उतरने से रोक दिया गया। इसके बाद राहुल का दौरा रद्द कर दिया गया है।
कांग्रेस का आरोप है कि उनके प्लेन ने केरल के वायनाड से उड़ान भरी थी, लेकिन BJP ने चार्टेड को बाबतपुर एयरपोर्ट पर उतरने ही नहीं दिया। इससे पता चलता है कि BJP, कांग्रेस से घबरा गई है। मंगलवार को राहुल कमला नेहरू ट्रस्ट की बैठक में हिस्सा लेने वाले थे।
केंद्रीय गृह मंत्री अमित शाह मंगलवार को हरियाणा के दौरे पर जाएंगे
केंद्रीय गृह मंत्री अमित शाह आज हरियाणा के दौरे पर रहेंगे। वे करनाल के मधुबन में हरियाणा पुलिस अकादमी में एक समारोह में राज्य पुलिस को राष्ट्रपति रंग पुरस्कार प्रदान देंगे। इस दौरान गृह मंत्री हरियाणा पुलिस पर एक कॉफी टेबल बुक भी जारी करेंगे।
पाक प्रशासनिक सेवा की पहली हिंदू अफसर बनीं सना
डॉ. सना रामचंद्र गुलवानी पाकिस्तानी पंजाब के हसन अब्दाल शहर की सहायक आयुक्त व प्रशासक बनी हैं। सना अपने पहले प्रयास में ही सेंट्रल सुपीरियर सर्विसेज परीक्षा पास कर पाक प्रशासनिक सेवा में शामिल हुईंं। वे इस पद पर पहुंचने वाली पहली हिंदू महिला हैं।